open-index/open-wikipedia-markdown huggingface dataset:
Duchano kalnas

**Duchano kalnas** ( 'Dūmų kalnas') – kalva Bahreine, Pietų muchafazoje. Jos aukštis 134 m virš jūros lygio, tai aukščiausias taškas šalyje. Taip jis vadinamas dėl miglos, kuri supa kalvą drėgnomis dienomis. Netoli kalvos yra daug urvų.

## Išnašos
Hamadas bin Isa Al Khalifas

**Hamad bin Isa bin Salman Al Khalifa** (, g. 1950 m. sausio 28 d.) – Bahreino karalius (nuo 2002 m. vasario 14 d.). Prieš tapdamas karaliumi, nuo 1999 m. kovo 6 d. buvo emyras. Iki 1999 m. šalies emyru buvo jo tėvas Isa bin Salman Al Khalifa. Šalį kalifų dinastija valdo nuo pat 1783 m.

Hamad bin Isa Al Khalifa gimė 1950 m. sausio 28 d. Rifos mieste. Po pradinių mokslų Bahreine, Hamadas mokėsi Anglijoje. Vėliau jis dalyvavo kariniuose mokymuose iki 1968 m. 

1978 m. Hamad baigė sraigtasparnio piloto kursus, vėliau pradėjo darbus sukuriant šalies karines oro pajėgas. Jos pradėjo veikti 1987 m.

Hamad turi keturias žmonas, su kuriomis susilaukė 12 vaikų.

## Šaltiniai

|-
Nagina

**Nagina** () – 1986 m. fantastinis Bolivudo filmas, režisuotas Harmešo Malhotros. Pagrindinius vaidmenis filme atliko Šridevi ir Rišis Kapūras. Tai buvo vienas pelningiausių 1986 m. hindi filmų, išgarsinęs aktorę Šridevi. *[[Yahoo]]* filmą „Nagina“ išrinko geriausiu fantastiniu filmu apie gyvates. Šridevi šokis skambant dainai *Main Teri Dushman* laikomas geriausiu Bolivudo „gyvačių šokiu“ ir yra vienas žymiausių Šridevi numerių kine.

## Siužetas

Po 15 metų praleistų užsienyje, Radživas grįžta pas motiną į Indiją. Čia pradedamos planuoti Radživo vestuvės su žemvaldžio Thakuro dukterimi Vidžaja, tačiau Radživas apleistoje šventykloje sutinka našlaitę Radžni ir nori ją vesti. Judviejų vestuvės įvyksta, nors Thakuras įvairiomis priemonėmis bando tai sustabdyti. Tačiau Radžni iš tiesų yra naga, ir pražudo Thakurą. Kartą į jų namus atvyksta sadhu gyvačių kerėtojas Bhairas. Jis įspėja Radživo motiną, kad Radžni yra gyvatė, norinti atkeršyti jos sūnui už savo vyro mirtį prieš daug metų. Tačiau iš tiesų, Bhairas siekia pavergti Radžni ir perimti iš jos galias. Lemiamoje kovoje Bhairas žūva nuo gyvačių įgėlimo, o Radžni išvaduojama iš prakeiksmo ir lieka gyventi su Radživu.

## Aktoriai
* Rishi Kapoor – Radživas
* Sridevi – Radžni
* Prem Chopra – Thakuras Adžajus Singhas
* Rupini – Vidžaja
* Sushma Seth – Radživo motina
* Amrish Puri – Bhairas Nathas

## Dainos
* *Tu Ne Bechain Itna Ziada Kiya* (Mohammed Aziz, Anuradha Paudwal)
* *Main Teri Dushman, Dushman Tu Mera* (Lata Mangeshkar)
* *Balma Tum Balma Ho Mere Khali Naam Ke* (Kavita Krishnamurthy)
* *Bhooli Bisri Ek Kahani* (Anuradha Paudwal)
* *Aaj Kal Yaad Kuch Aur Rehta Nahin* (Mohammed Aziz)
Swine

**„Swine“** – amerikiečių atlikėjos Lady Gaga daina iš trečiojo studijinio albumo „Artpop“, išleisto 2013 m. Dainos tekstą parašė pati atlikėja, Paul „DJ White Shadow“ Blair, Nick Monson ir Dino Zisis, o prodiusavo Lady Gaga, Blair, Nick Monson ir Dino Zisis. Kūrinys Pietų Korėjoje debiutavo 88 vietoje, pardavus 2,430 dainų kopijų. JAV *[[Billboard]] Dance/Electronic Songs* daina pasiekė 23 vietą.
## Koncertai
2013 metų rugpjūtį, Lady Gaga išleido vienos minutės trukmės dainos fragmentą, kuris skambėjo festuvalyje *iTunes Festival*. Vėliau atlikėja į savo socialinio tinklalapio paskirą *[[Twitter|Twitter'yje]]* patalpino nuotrauką, po kuria parašė: *"REHEARSAL PIC #SWINEFEST #GETREADYTOSQUEAL."* (liet. nuotrauka iš repeticijos). Lady Gaga pirmą kartą šią dainą gyvai atliko *iTunes* festivalyje, kuris buvo transliuojamas tiesiogiai, Londone, 2014 metų rugsėjo 1 dieną. Pasirodymo metu, atlikėjos šokėjai vilkėjo kiaulės (angl. Swine) kaukes ir jie purškė dažus ant specialių paveikslų ir ant žiūrovų, esančių auditorijoje.

2014 metų kovo mėnėsį. *SXSW* festivalyje, Teksase, Lady Gaga atliko dainą "Swine". Pasirodymo metu, britų meninnkė Millie Brown, gėrė specialų žalią ir juodą skystį, kurį vėliau išvėmė ant atlikėjos.

## Top
### Savaitės Top

## Šaltiniai
Mr. India

**Mr. India** () – 1987 m. fantastinis Bolivudo filmas, režisuotas Šekharo Kapūro. Pagrindinius vaidmenis jame atliko Šridevi, Anilas Kapūras ir Amrišas Puris.

Tai buvo vienas sėkmingiausių 1987 m. Indijos filmų. Šridevi *Miss Hawa Hawaii* pasirodymas, *Kate Nahi Katate Ye Din Ye Raat* daina bei Amrišo Purio frazė *Mogambo khush hua* („Mogambo patenkintas“) tapo žymiais šio filmo epizodais. Amrišo Purio suvaidintas generolas Mogambo laikomas vienu geriausių Bolivudo antagonistų vaidmenų. „Mr. India“ įtrauktas į geriausių indiškų filmų šimtuką.

## Siužetas

Slaptoje saloje gyvenantis generolas Mogambo, skatindamas Indijoje terorizmą, smurtą, azartinius žaidimus, siekia užkariauti šalį. Tuo tarpu Arunas, našlaitis gatvės muzikantas nuomoja namą, kuriame apgyvendina našlaičius vaikus ir juos prižiūri drauge su virėju Kalendaru. Mogambo pavaldiniai nusprendžia, kad jiems būtinas šis pastatas ir per sukčius namo savininką ir pardavėją, tiekiantį maistą Arunui, bando priversti atlaisvinti pastatą. Kad padengtų išlaidas, Arunas name apgyvendina žurnalistę Symą.

Kartą Arunas iš daktaro Sinhos sužino, kad jo tėvas, buvęs žymiu mokslininku, yra išradęs apyrankę, paverčiančią žmogų nematomu. Mogambo pakalikai nužudė tėvą, o Sinha išsaugojo paslaptį. Arunas gavęs apyrankę pasiverčia nematomu ir kovoja prieš Mogambo žmones, sėjančius sukčiavimą ir smurtą. Jis, tapęs nematomu, pasivadina „ponu Indija“ (*mr. India*) ir sakosi atstovaująs kiekvieną skriaudžiamą indą. Jo žygdarbiai pagarsėja šalyje, juo ypač susižavi Syma, nežinodama, kad tai iš tiesų yra jos kaimynas Arunas.

Mogambo žmonės sučiumpa Aruną, Symą ir vaikus ir nugabena į salą. Ten Arunas priverčiamas prisipažinti esąs „ponu Indija“. Jis stoja į kovą su Mogambo ir jį nugali, o sala sprogsta.

## Aktoriai
* Anil Kapoor – Arun Varma/Mr. India
* Sridevi – Seema Sahni
* Amrish Puri – Mogambo
* Satish Kaushik – Calender
* Ragini Khanna – Tina
* Annu Kapoor – Mr. Gaitonde
* Sharat Saxena – Daaga
* Ajit Vachani – Teja
* Ashok Kumar – Professor Sinha
* Bob Christo – Mr. Wolcott

## Dainos

* *Hawa Hawaii* (Kavita Krishnamurthy)
* *Karte Hai Hum Pyaar Mr. India Se* (Kishore Kumar, Kavita Krishnamurthy)
* *Kate Nahi Katate Ye Din Ye Raat* (Kishore Kumar, Alisha Chinai)
* *Zindagi Ki Yahin* (Kishore Kumar)
* *Zindagi Ki Yahin (Sad)* (Kavita Krishnamurthy)
Gamovo pusiasalis

**Gamovo pusiasalis** () – pusiasalis pietvakarinėje Primorės krašto (Rusija) pakrantėje. 

Gamovo pusiasalis yra rytinėje Petro Didžiojo įlankos pakrantėje. Jis atskiria Vitiazio ir Aleksejevo užutėkius vakaruose bei Astafjevo ir Teliakovskio užutėkius rytuose. Rytinėje pusiasalio dalyje yra Išgelbėjimo užutėkis (*бухта Спасения*). Pačioje pietinėje pusiasalio dalyje yra Gamovo kyšulys, jame stovi gyvenvietė *Majak Gamova* (*маяк Гамов* 'Gamovo švyturys'; 11 gyventojų). Pusiasalyje į vakarus nuo Gamovo kyšulio yra Babkino ir Šulco kyšuliai, o į rytus – Teliakovskio ir Astafjevo kyšuliai. Pusiasalyje daug mažų upelių.

Pusiasalio reljefas daugiausia kalnuotas. Aukščiausias taškas – Tumanaja kalnas (*гора Туманная*, 506 m). Krantai statūs, su uolingais skardžiais. Jūroje ties pusiasaliu yra povandeninių ir antvandeninių uolų. 

Prie pusiasalio kranto prieina 60 m izobatė. Pietinėje pakrantėje, už 500 m nuo kranto yra Aleksejevo sala, rytinėje, irgi už 500 m, Astafjevo salos ir Maksimovo sala. 

Pusiasalyje yra gyvenvietės Vitiazis (*Витязь*) ir Majak Gamova (*Маяк Гамов*).

Rytinė pusiasalio akvatorija, apimanti Astafjevo, Išgelbėjimo ir Erelių užutėkius, dalį Teliakovskio užutėkio, taip pat 500 m pločio buferinė kranto zona įeina į Tolimųjų Rytų jūrų draustinio (*Дальневосточный морской заповедник*) rytinį sektorių. 

## Istorija
Gamovo kyšulį 1854 m. atrado fregatos „Palada“ įgula ir pavadino gardemarino D. Gamovo garbei. Kyšulį detaliai aprašė 1862 m. V. Babkino ekspedicija.

1897 m. prie pusiasalio sudužo garlaivis „Vladimir“, kurio likučius rado 1996 m. O 1982 m. pusiasalio pakrantėje sudužo karinis tyrimų laivas „Kvarc“.

## Įdomūs faktai
Pusiasalis buvo numatytas valstybinei rezidencijai statyti. Buvo paruošti aktai, kurie turėjo tam skirti žemę Vidurinio, Nerpičjos ir Astafjevo užutėkių apylinkėse, taip pat buvo atlikti projektavimo darbai. Tačiau planas nebuvo įgyvendintas. Prezidento reikalų valdyba nutarė Tolimųjų Rytų valstybinę rezidenciją perkelti į Bojarino užutėkį Ruskio saloje (*остров Русский*), kur yra ir Primorės krašto guvernatoriaus rezidencija.

## Nuorodos
*  Видеоэкскурсия по маяку Гамова - Июнь 2011
Netikrosios kampuotblakės

**Netikrosios kampuotblakės** (*Rhopalidae*) – blakių pobūrio šeima.

Šios šeimos blakės yra labai artimos tikrosioms kampuotblakėms (), bet skiriasi tuo, kad neturi gerai išvystytų kvapinių liaukų ir yra mažesnės. Šiai šeimai priklausančios blakės dažniausiai yra ryškių spalvų. Kai kurios netikrosios kampuotblakės yra panašios į kai kurias dirvablakes (), skiriasi plėviškosios sparnų dalies ryškiu ir labai tankiu gyslotumu. Visos šios šeimos blakės yra augalėdės ir gyvena ant žolių, kartais medžiuose.

Šios blakės plačiai paplitusios visame pasaulyje. Mūsų planetoje gyvena apie 200 netikrųjų kampuotblakių rūšių, Europoje – 38 rūšys ir porūšiai, Lietuvoje – 10 rūšių.

## Lietuvoje gyvenančios rūšys
* Plonoji kampuotblakė (*Chorosoma schillingii*) (Schummel, 1829)
* Raudonmargė kampuotblakė (*Corizus hyoscyami*) (Linnaeus, 1758)
* Žaliapilvė kampuotblakė (*Myrmus miriformis*) (Fallen, 1807)
* Geltonpilvė kampuotblakė (*Rhopalus maculatus*) (Fieber, 1837)
* Paprastoji kampuotblakė (*Rhopalus conspersus*) (Fieber, 1837)
* Raudonpilvė kampuotblakė (*Rhopalus parumpunctatus*) (Schilling, 1829)
* Dryžapilvė kampuotblakė (*Rhopalus subrufus*) (Gmelin, 1790)
* Pilkšvoji kampuotblakė (*Stictopleurus abutilon*) (Rossi, 1790)
* Rudoji kampuotblakė (*Stictopleurus crassicornis*) (Linnaeus, 1758)
* Ryškiapilvė kampuotblakė (*Stictopleurus punctatonervosus*) (Goeze, 1778)

## Šaltiniai
Vitiazio užutėkis

**Vitiazio užutėkis** () – užutėkis šiaurrytinėje Posjeto įlankos (Japonijos jūra) dalyje, esantis tarp Tarancevo ir Šulco kyšulių. Užutėkis sudaro Gamovo pusiasalio vakarinę pakrantę. Atviras iš vakarų pusės. Į žemyną įlinkęs 2,5 km, plotis ties įėjimu – 1,5 km. Gylis iki 39 m.

Krantas daugiausia aukštas, vietomis su skardžiais, apaugęs mišku. Ties išėjimu iš užutėkio yra Tarancevo salos, o centrinėje užutėkio dalyje – Klykovo uolos ().

Užutėkį pirmą kartą žemėlapiuose pažymėjo 1862-1863 m. papulkininkio V. Babkino ekspedicija. Užutėkis tada pavadintas *Gamovo užutėkiu*. Detaliai ištyrinėtas 1888 m. korvetės „Vitiazis“ įgulos. Tada užutėkis pervadintas laivo garbei.

Rytinėje užutėkio dalyje yra Vitiazio () kaimas. 

Administraciškai užutėkis priklauso Primorės krašto (Rusija) Chasano rajonui. 

## Nuorodos
Viktorija Petrik

**Viktorija Igorivna „Vika“ Petrik** (; g. 1997 m. gegužės 21 d.) – ukrainiečių dainininkė ir dainų autorė, Ukrainos atstovė 2008 m. vaikų „Eurovizijoje“, kurioje su daina „Matrosy“ (*Būriuotojai*) užėmė antrą vietą. Dainuoti pradėjo nuo ketverių metų. Petrik buvo viena iš Ukrainos nacionalinės atrankos finalisčių į 2014 m. „Euroviziją“ – su daina „Love Is Lord“ joje užėmė antrą vietą, nusileisdama tik nugalėtojai Marijai Jaremčiuk.

## Diskografija

### Singlai
* Матросы
* Fall in Love
* Ты и я
* Американо
* Love is Lord (2013)

## Apdovanojimai
* 2004 – Zoriani mosti (*Зоряні мости*) – Didysis prizas
* 2005 – Moloda Galičina (*Молода Галичина*) – 1-a vieta
* 2008 – Vaikų Eurovizijos dainų konkursas – 2-a vieta
* 2010 – Naujoji banga – 1-a vieta
* 2012 – Favorit Uspichu – 2012 (*Фаворит Успіху – 2012*) – Nominacija „Jaunasis talentas“

## Išnašos


## Nuorodos
* Oficiali svetainė 

|-
Šridevi

**Šridevi Kapūr** (;  1963 m. rugpjūčio 13 d. – 2018 m. vasario 24 d.) – Indijos aktorė, Bolivudo „žvaigždė“, bharat natjam šokėja.

Gimė kaip Šri Ama Janger Ajapan pietų Indijos Tamilnado valstijoje, Šivakašio mieste. Vaikystėje vaidino tamilų, malajalių ir telugų filmuose, 1971 m. už vaidmenį filme „Poombatta“ (ml.പൂമ്പാറ്റ, liet. *Drugys*) gavo Keralos valstybinį filmų apdovanojimą už geriausią vaiko vaidmenį. 1975 m. Šridevi debiutavo Bolivude, filme *Julie*. Nepaisant to, toliau ji daugiausia vaidino Pietų Indijos kine, 1981 m. už vaidmenį filme *Meendum Kokila* buvo apdovanota „Filmfare“ geriausios tamilų filmų aktorės apdovanojimu, o kitais metais gavo tokį patį Tamilnado filmų apdovanojimą už vaidmenį filme *Moondram Pirai*.

Šridevi Bolivude įsitvirtino po vaidmens 1979 m. filme *Solva Sawan*, o vaidmenys filmuose *Tohfa*, *[[Nagina]]*, *[[Mr. India]]* suteikė jai „superžvaigždės“ statusą. Jos „gyvatės šokis“ filme *Nagina* bei šokis šlapiu sariu ir Čarlio Čaplino imitacija filme *Mr. India* tapo vienais ikoniškiausių Šridevi pasirodymų. 1990 m. ji gavo Filmfare apdovanojimą kaip geriausia aktorė už vaidmenį filme *ChaalBaaz*. Kiti žymūs to laikotarpio jos filmai buvo *Chandni*, *Khuda Gawah* (hindi), *Kshana Kshanam* (telugų). 1997 m. Šridevi suvaidino paskutiniame savo filme *Judaai*. Po to ji ištekėjo už režisieriaus Bonei Kapūro ir savo karjerą kine sustabdė. 2012 m. Šridevi grįžo į ekranus kaip pagrindinė filmo *[[English Vinglish]]* veikėja.

2018 m. mirė nelaimingo atsitikimo metu (paskendo vonioje) viešbutyje Dubajuje.

2013 m. Šridevi buvo apdovanota Indijos valstybiniu „Padmašri“ apdovanojimu.

## Nuorodos
* IMDB profilis
* Šridevi „Gyvatės šokis“ filme ''Nagina''
Etelbaldas

**Etelbaldas** (; 829, 831 arba 834–860 m. gruodžio 20 d.) – Vesekso karalius, valdė 856–860 m. Etelvulfo ir Osburgos vyresnysis sūnus.

Etelbaldas valdė Veseksą tėvo Etelvulfo piligrimystės į Romą metu, tačiau, sužinojęs, kad popiežius Leonas IV karūnavo jo brolį Alfredą Didįjį, diduomenės palaikomas sukilo prieš tėvą. Etelvulfas buvo per silpnas ir pamaldus, kad ginčytųsi dėl žemiškos valdžios, taip pat nenorėdamas pyktis su sūnumi, 856 m. sudarė su juo sutartį dėl valstybės padalijimo, pagal kurią Etelbaldas gavo geresnę vakarinę karalystės dalį, o Etelvulfui atiteko blogesnė, rytų, labiau puldinėjama. Po tėvo mirties 858 m. Etelbaldas vedė našlę pamotę, 14-metę Juditą Flandrę, tačiau tos vedybos buvo anuliuotos dėl giminystės.

Etelbaldas mirė 860 m. gruodžio 20 d., nepalikęs paveldėtojų, ir buvo palaidotas Šerboro abatijoje. Po jo mirties Anglija vėl buvo sujungta valdant Etelbertui.

## Literatūra
* Северная Европа // Правители Мира. Хронологическо-генеалогические таблицы по всемирной истории в 4 тт. / Автор-составитель В.В. Эрлихман. – Т. 2.\\
E.N.I.

**E.N.I.** – kroatų pop grupė iš Rijekos. Įkurta 1996 m. Narės – Elena Tomeček, Nikolina Tomljanović, Ivona Maričić ir Iva Močibob.

1997 m. grupė laimėjo pirmąją vietą Kroatijos muzikos festivalyje *Dora*. Su daina *Probudi me* atstovavo Kroatijai 1997 m. Eurovizijos dainų konkurse Dubline ir užėmė 17-ąją vietą. Vėliau kolektyvas dalyvavo Kroatijos muzikos festivaliuose *Zadarfest*, *Arenafest* ir *Splitski festival*.

## Diskografija

### Albumai
* 1996: *Probudi me*
* 1997: *Saten*
* 2003: *Da capo*
* 2007: *Oči su ti ocean*

## Nuorodos
* Oficiali svetainė 

|-
Gyvačių kerėjimas

**Gyvačių kerėjimas** – gatvės pasirodymas, kurio metu muzikos atlikėjas priverčia iškilti gyvatę iš indo ir judėti paskui muzikos ritmą. Be įsivaizduojamos gyvačių hipnozės, kerėtojas dar gali atlikti ir kitus triukus su gyvatėmis. Gyvačių kerėjimo praktikos labiausiai paplitusios Šiaurės Indijoje ir Pakistane, taip pat Pietryčių Azijoje, Artimuosiuose Rytuose, Šiaurės Afrikoje.

Gyvačių kerėjimas paprastai atliekamas gatvėse, turguose, kitose viešose vietose. Kerėtojas priešais save pasistato pravirą krepšį su gyvate ir atsisėdęs ant žemės groja specialiu pučiamuoju instrumentu pungiu. Gyvatė iškyla iš indo ir ima linguoti paskui pungį. Iš tiesų, gyvatė pungio garso negirdi, o linguoja paskui judinamą pungį, laikydama jį priešu. Dažniausiai naudojamos gyvatės yra indinės kobros, nes jos pakilusios vaizdingai išskleidžia savo gobtuvą. Tačiau kerėjimui naudojamos ir kitos gyvačių rūšys. Šiaurės Afrikoje naudojamos egiptinės kobros, vietinės angys.

Tradiciškai gyvačių kerėtojai patys pasigaudavo gyvates, nors dabar dažniausiai jas gauna iš jų gaudytojų. Dažnai saugumo sumetimais gyvatės dantys yra pašalinami, nors jos vis vien išlieka nuodingos. Šiaurės Afrikoje gyvačių burnos dažnai surišamos, jos gali tik kaišioti liežuvį, kas suteikia didžiausią efektą žiūrovams. Tokios gyvatės greitai žūva nuo bado arba išsekimo, todėl nuolat turi būti keičiamos naujomis.

Pirmi šaltiniai apie gyvačių kerėjimą žinomi iš senovės Egipto. Kerėtojai buvo laikomi magais, gydytojais, jie ne tik atlikinėdavo pasirodymus, bet ir gydydavo gyvačių įgeltuosius. Gyvačių kerėtojai minimi ir Biblijoje. Indija nuo seno buvo žinoma savo gyvačių kultu ir nagų mitologija. Ten taip pat nuo senovės egzistavo žmonės, išmanę gyvačių rūšis, jų laikymą, įgėlimus ir jų gydymą. Iš Indijos gyvačių kerėjimo praktikos greičiausiai paplito po Pietryčių Aziją.

Indijos gyvačių kerėtojai priklauso Saperų kastai. Jie kilę iš Harjanos ir Pandžabo. Saperai pasižymi savo išskirtine išvaizda – vilki ilgus drabužius, oranžinius turbanus, turi ilgus plaukus, nešioja daug apyrankių, vėrinių. Gyvačių kerėtojai (tiek Indijos, tiek Šiaurės Afrikos) gyvena klajokliškai, užsidirba iš gatvės ir privačių pasirodymų, kaimuose jie tebėra laukiami kaip gydytojai, magai, gyvačių gaudytojai. Indijoje dėl gamtosaugos įstatymų, draudžiančių gaudyti ir laikyti gyvates, gyvačių kerėtojai priversti trauktis iš didesnių miestų, kur juos galėtų pagauti policija.

## Taip pat skaitykite
* Gyvačių garbinimas
* Nagpančami

## Nuorodos
*Cobra Dance at Negombo Beach
Savitaisis šautuvas

**Savitaisis šautuvas** () – šautuvas, kuris paspaudus nuleistuką iššauna ir, naudodamas parako dujų energiją, pats užsitaiso ir pasiruošia sekančiam šūviui. Dar sykį nuspaudus nuleistuką šautuvas vėl iššauna. 

Savitaisis šautuvas užsitaisymui (iššautos tūtelės išmetimui, naujo šovinio įstūmimui į šovinio lizdą, kovinės spyruoklės suspaudimui) naudoja parako dujų plėtimosi, vamzdžio judesio pirmyn dėl kulkos trinties į vamzdžio sieneles (), tūtelės judesio atgal () ar spynos judesio atgal () energiją. 

Savitaisiai šautuvai keitė rankinio pertaisymo šautuvus, kurie užtaisomi ranka traukiant spynos rankenėlę ar atlenkiant svirtį. Savitaisių šautuvų atsiradimas gerokai padidino šaudymo spartą. 


Vaizdas:SVT-38 - Ryssland - AM.045576.jpg|TSRS šautuvas SVT-38
Vaizdas:Rifle Ljungman AG42.jpg|Švedijos šautuvas*[[Ag m/42]]*
File:Simonow SKS 45 noBG.jpg|TSRS karabinas SKS
Vaizdas:Rifle Hakim.jpg|Egipto šautuvas *[[Hakim]]*
Vaizdas:VZ 52 Rifle.JPG|Čekoslovakijos šautuvas *[[Vz. 52 (šautuvas)|Vz. 52]]*
File:SVD Dragunov.jpg|TSRS snaiperinis šautuvas SVD
File:Barret M82 DA-ST-92-07336.jpg|JAV prieštechnikinis šautuvas *[[Barrett M82]]*
Lazdablakės

**Lazdablakės** (*Berytidae*) – nedidelė blakių pobūrio šeima.

Šiai šeimai priklauso 4-12 mm ilgio siauri rudi ir gelsvi vabzdžiai. Antenos ilgos ir plonos, sudarytos iš 4 segmentų. Pirmasis segmentas yra labai ilgas, o paskutinio segmento galas praplatėjęs ir sudaro buoželę. Straubliukas iš 4 segmentų. Kojų sąnariai pakitę, nes šlaunų galai smarkiai praplatėję.

Lazdablakės dažniausiai juda lėtai, o išgąsdintos „apmiršta“.

Gyvena sausumoje, gali skraidyti.

Paplitusios visame pasaulyje. Europoje gyvena 40 rūšių, Lietuvoje – 4 rūšys.

## Lietuvoje gyvenančios rūšys

* Rusvanugarė lazdablakė (*Berytinus clavipes*) (Fabricius, 1775)
* Mažoji lazdablakė (*Berytinus minor*) (Herrich-Schaeffer, 1835)
* Kuprotoji lazdablakė (*Metatropis rufescens*) (Herrich-Schaeffer, 1835)
* Tikroji lazdablakė (*Neides tipularius*) (Linnaeus, 1758)

## Šaltiniai
Teruelio provincija

**Teruelio provincija** () – viena iš Ispanijos provincijų, esanti šalies šiaurės rytuose, pietinėje Aragono regiono dalyje. Administracinis centras – Teruelis. Ribojasi su Taragonos, Kasteljono, Valensijos (įskaitant ir Rinkon de Ademuso eksklavą), Kuenkos, Gvadalacharos ir Saragosos provincijomis.

Provincijos plotas – 14 809 km². 144 607 gyventojai (2011 m. duomenys). Ketvirtadalis iš jų gyveno Teruelyje. Teruelio provincija sudaryta iš 236-ių savivaldybių. Daugiau nei pusė iš jų yra kaimai, o gyventojų skaičius neviršija 200-us žmonių. Provincijoje kalbama ispanų ir katalonų kalbomis. Daug žmonių iš provincijos emigravo XX a. vid., užsidarius kasykloms.

Kalandos miestelyje gimė ispanų kino režisierius Luis Buñuel.

## Provincijos komarkos
* Žemutinis Martinas
* Chiloka
* Kuenkas Minerasas
* Andora-Siera de Arkosas
* Žemutinė Aragonas
* Teruelio bendruomenė
* Maestrasgas
* Siera de Albarasinas
* Gudaras-Chavalambrė
* Mataranja

## Didžiausi miestai
Didžiausi miestai (2023 m.):
* Teruelis (32,9 tūkst. gyv.)
* Alkanjisas (15,5)
* Andora (7,2)
* Kalamoča (3,9)

## Šaltiniai
Kubilių sala

**Kubilių sala** – negyvenama sala Nemuno deltoje, Lietuvoje. Ribojasi su Kuršių mariomis.

Sala Nemuno deltoje susiformavo dėl didelio sąnašų kiekio. Ribojasi su Šakutės ir Vytinės upėmis.

## Žemėlapis

## Šaltiniai
Biskajos provincija

**Biskajos provincija** (, ) – viena iš Ispanijos provincijų, esanti šalies šiaurėje, Baskijos autonominėje srityje. Administracinis centras – Bilbao.

Svarbi ir klestinti Ispanijos provincija. Nuo XX amžiaus 8-ojo dešimtmečio priklausoma nuo paslaugų sektoriaus.

Biskajos provincija vakaruose ribojasi su Kantabrija ir Burgoso provincija, rytuose su Gipuskoa provincija, pietuose su Alavos provincija, o šiaurėje skalaujama Biskajos įlankos. Biskajos eksklavas Ordunija yra tarp Alavos ir Burgoso provincijų.

## Provincijos miestai
Didžiausi miestai (2023 m.):

* Bilbao – 346,0
* Barakaldas – 100,4
* Santurcis – 45,7
* Portugaletė – 44,6
* Algorta – 37,7
* Aricgoitis – 33,9
* Durangas – 29,6
* Sestao – 27,8
* Areta – 25,2
* Kurcėja – 21,0
* Amorebieta – 17,5
* Bermeo – 16,1
* Ermua – 15,5
* Gernika – 13,3

## Šaltiniai

## Nuorodos
* Oficiali svetainė
Fionnuala Sweeney

**Fionnuala Sweeney** (g. 1965 m.) – Airijos televizijos vedėja ir televizijos stoties CNN žurnalistė.

Fionnuala Sweeney gimė Romos katalikų šeimoje Belfaste, Šiaurės Airijoje. Kai jai buvo 12 metų, su šeima persikėlė į Dubliną, Airijos Respublikos sostinę. Po vidurinės mokyklos studijavo žurnalistiką. Po studijų dirbo radijo stotyje, penkerius metus dirbo televizijos RTÉ žurnaliste.

Europoje žinoma kaip Milstryte (Airija) vykusios 1993 m. Eurovizijos vedėja.

## Nuorodos
* Fionnuala Sweeney *[[Internet Movie Database]]* svetainėje
Jana Plotnikova

**Jana Plotnikova** – Lietuvos sportinės akrobatikos gimnastė. Varžėsi poroje su Sergeju Jeriomkinu.

## Biografija
Akrobatiką sportuoti pradėjo Visagino akrobatikos sporto mokykloje.

1992 m. Prancūzijos mieste Rene sportininkai mišrių porų rungtyje pelnė medalius dvejuose čempionatuose: sidabrą Europos čempionate ir bronzą pasaulio čempionate bei pateko į Pasaulio žaidynes. 1993 m. Pasaulio žaidynių mišrių porų tempo rungtyje sportininkai iškovojo sidabro medalį.

## Šaltiniai
Gipuskoa provincija

**Gipuskoa provincija** (, ; ) – viena iš Ispanijos provincijų esanti Baskijos autonominėje srityje. Administracinis centras – San Sebastianas.

Gipuskoa provincija šiaurės rytuose ribojasi su Atlanto Pirėnais (Prancūzijos departamentu), rytuose su Navara, vakaruose su Biskajos provincija, pietvakariuose su Alavos provincija, šiaurėje provincijos krantus skalauja Biskajos įlanka. Pakrantės ilgis – 66 km. Provincijos plotas – 1 909 km². Tai mažiausia Ispanijos provincija. Sudaryta iš 89-ių savivaldybių. Daugiau nei pusė iš jų gyveno San Sebastiano metropolito teritorijoje.

## Provincijos miestai
Didžiausi miestai (2023 m.):
* San Sebastianas – 184,2 tūkst. gyventojų
* Irūnas – 60,9
* Erenterija – 38,3
* Eibaras – 26,8
* Saraucas – 22,6
* Arasatė – 20,9
* Hernanis – 17,6
* Baesainas – 13,6
* Tolosa – 13,2

## Šaltiniai
Hoplofobija

**Hoplofobija** () – iracionalus pasibjaurėjimas šaunamaisiais ginklais, iracionali jų baimė, priešpastatant ją pagrįstam bijojimui žmonių, ginkluotų šaunamaisiais ginklais. Kartais terminas *hoplofobija* vartojamas išplėstai aprašant juo bet kokią šaunamųjų ginklų baimę ar jais ginkluotų žmonių baimę.

## Kilmė
Rašytojas ir autoritetas šaunamųjų ginklų srityje Džefas Kuperis (*Jeff Cooper*) teigia sukūręs žodį  1962 m., kad juo aprašytų tai, ką jis pavadino „protiniu sutrikimu, kurį sudaro neprotingas įtaisų, o čia būtent šaunamųjų ginklų, siaubas.“ Terminas sudarytas iš  'ginklas' +  'baimė'. 

Dž. Kuperis šį žodį naudojo kaip alternatyvą slengo terminams teigdamas: „Mes skaitome apie  ('ginklų gobšuolius') ir  ('priešginklinius pakvaišėlius'), bet šie pavadinimai nepaaiškina tokio elgesio.“ Kuperis priskyrė pastarąjį elgesį iracionaliai šaunamųjų ir kitokių ginklų baimei. Kuperio nuomone labiausia įprasta hoplofobijos pasireiškimo forma yra „idėja, kad instrumentai turi savo valią, skirtingą nei turi jų vartotojai“.  „Pittsburgh Tribune-Review“ žurnalistas Dimitris Vasilarosas (*Dimitri Vassilaros*) spėliojo, kad Kuperis sukūrė šį terminą kaip būdą pasišaipyti iš tų, kurie mano, kad ginklai turi savo laisvą valią.

## Medicininis statusas
Hoplofobija nėra įtraukta į fobijų sąrašą vadove „Diagnostic and Statistical Manual of Mental Disorders (DSM)“ ('Psichikos sutrikimų diagnostikos ir statistikos vadovas'), kurį leidžia *American Psychiatric Association* ('Amerikos psichiatrų asociacija'), tačiau įtraukta į „The Encyclopedia of Phobias, Fears, and Anxieties, Third Edition“ ('Fobijų, baimių ir nerimo enciklopedija') bei Oksfordo Psichologijos žodyną. 

Kuperio aprašyta reikšmė ir vartosena išeina už DSM naudojamos fobijų apibrėžties rėmų. Vienu iš fobijų diagnostinių kriterijų yra faktas, kad asmuo žino ir pripažįsta, kad jo baimė yra iracionali. Ši baimė sukelia tam tikrą funkcinį sutrikimą. Reali medikų užfiksuotas šaunamųjų ir kitokių ginklų fobija gali egzistuoti, tačiau yra reta.

## Nuorodos
Barselonesas

**Barselonesas** – Katalonijos komarka Barselonos provincijoje (Ispanija). Plotas – apie 145 km², 2 251 000 gyventojų (2009 m.). Administracinis centras – Barselona.

## Savivaldybės

Gyventojų skaičius 2009 m. (šaltinis: Instituto Nacional de Estadística).
Jao (reikšmės)

**Jao** (*Yao*) gali reikšti:
* Šias etnines grupes:
** Jao (tauta) – etninė grupė Kinijoje ir Pietryčių Azijoje. Vartoja keletą giminingų jao kalbų;
** Jao (Afrikos tauta) – etninė grupė Mozambike ir Malavyje. Vartoja jao kalbą, priklausančią bantų grupei;
* Šiuos miestus:
** Jao (Osaka) – Osakos prefektūros administracinis vienetas;
** Jao (Čadas) – miestas Čade;
* Šiuos kalnus Kinijoje, Henano provincijoje:
** Siao kalnas, dar vadinamas Jao;
** Jao kalnas;
* Jao – legendinis Kinijos imperatorius;
* Jaodongas – gyvenamųjų urvų tipas Lioso plynaukštėje;
* Jao (爻) – kiniškųjų trigramų elementas;
* Jao (pavardė) – populiari kiniška pavardė, užrašoma 姚, 銚, arba 么.
Drake & Josh

**„Dreikas ir Džošas“** (Drake & Josh) – viena labiausiai nusisekusių Nickelodeon kanalo komedijų apie du vaikinus paauglius Džošą ir Dreiką, kurie yra netikri broliai ir labai skirtingų charakterių. Šou rodytas nuo 2004 m. sausio 11 d. iki 2007 m. rugsėjo 16 d. Per keturis sezonus parodyta apie 60 serijų. Yra išleistas serialo garso takelis, keli video žaidimai. Parodyti du televizijos filmai. Serialas buvo gerai įvertintas tarp kritikų, taip pat jis padėjo išgarsėti aktorei Miranda Cosgrove, kuri vėliau gavo vaidmenį seriale „IKarli“ (ICarly). 

Lietuvoje šį serialą nuo 2013 metų rodė LNK televizija, vėliau jį kartojo BTV ir TV1 kanalai. 

## Vaidina
* Dreikas Belas – Dreikas Parkeris
* Džošas Pekas – Džošas Nikolsas
* Miranda Kosgrov – Megan Parker
* Nensi Salivan – Audrey Parker-Nikols
* Džonatanas Goldsteinas – Valteris Nikolsas
Lietuvos Davis Cup rinktinė

**Lietuvos Davis Cup rinktinė** atstovauja Lietuvai kasmetiniame vyrų teniso Davis Cup turnyre. Komandai vadovauja Lietuvos teniso sąjunga.

Pirmą kartą rinktinė Davis Cup pasirodė 1994 m. 3 grupėje. Po metų ji buvo paaukštinta į 2 grupę. Iš viso Lietuvos rinktinė žaidė 7 kartus 2 grupėje ir 13 – trečiojoje.

2014 m. nugalėjusi PAR, Norvegiją ir Bosniją ir Hercegoviną pirmą kartą istorijoje Lietuvos komanda buvo paaukštinta į Europos/Afrikos 1 grupę.

Komandai vadovauja Remigijus Balžekas ir Rimvydas Mugevičius. Rinktinė reitinge užima 54 vietą (2014 m.), o aukščiausiai yra pakilusi iki 50 vietos (2010 m.). Iki 2015 m. rinktinės rekordas yra 48 pergalės ir 34 pralaimėjimai.

## Dabartinė komanda
*Žaidėjų informacija ir reitingas 2015 m.*

### Kiti žaidėjai

* Julius Tverijonas
* Benas Majauskas

## Paskutiniai rezultatai
2012 m., 3 grupė
* Lietuva – San Marinas 3-0
* Lietuva – Andora 2-0
* Lietuva – Graikija 2-1

2013 m., 2 grupė
* Lietuva – Kipras 4-1
* Lietuva – Portugalija 0-5

2014 m., 2 grupė
* Lietuva – Norvegija 5-0
* Lietuva – PAR 3-2
* Lietuva – Bosnija ir Hercegovina 3-2

2015 m., 1 grupė
* Lietuva – Lenkija 2-3
* Lietuva – Ukraina

## Šaltiniai

## Nuorodos
*Davis Cuo komandos puslapis
Elena Patroklou

**Elena Patroklou** (; g. 1968 m. Nikosijoje) – Kipro dainininkė.

1991 metais atstovavo Kiprui Romoje vykusiame Eurovizijos dainų konkurse. Su balade „SOS“ užėmė devintą vietą. Šiame konkurse 1983, 1987 ir 1989 metais dalyvavo kaip Kipro atstovų pritariančioji atlikėja.

## Išnašos


## Nuorodos
* Elena Patroklou – „SOS“ (video)

|-
Bahreino muchafazos

**[[Bahreinas]]** oficialiai yra suskirstytas į 5 **muchafazas** (). Muchafazos savo ruoštu yra sudarytos iš savivaldybių. Iki 2002 m. Bahreiną sudarė 12 savivaldybių. Vėliau jos priskirtos naujai sudarytų muchafazų valdžiai.

## Nuorodos
* Bahrain (Citypopulation.de)
* Governorates of Bahrain (Statoids.com)
Teliakovskio užutėkis

**Teliakovskio užutėkis** () – maža įlanka (plotas 1,57 km², kranto linijos ilgis – 4,1 km) vakariniame Japonijos jūros krante tarp Gamovo ir Teliakovskio kyšulių (Primorės kraštas, Rusija).

Teliakovskio užutėkio krantas yra dalis Gamovo pusiasalio kranto linijos. Gamovo pusiasalis įeina į Primorės krašto Chasano rajoną.. Užutėkyje yra vietinė įžymybė – vaizdinga Besikamuojančios širdies sala (). Užutėkio akvatorija įeina į vieną iš trijų Tolimųjų Rytų jūrų draustinio (*Дальневосточный морской заповедник*) sektorių. Draustinis leidžia turistams atvirai lankytis Teliakovskio užutėkyje.

Vasarą vaizdinga užutėkio pakrantė labai populiari Primorės miestų gyventojų poilsio vieta. Užutėkio krantai yra Juodųjų kalnų atšakos, apaugusios pušynais. Nors užutėkis nedidelis, jis gilus, siekia iki 38 m gylio. Vanduo švarus ir ramus. Dėl šių sąlygų užutėkyje gyvena daug ryklių. 4 jų rūšys čia gyvena nuolatos, o 10 rūšių atstovai čionai atvyksta vasarą. Vanduo užutėkyje šilčiausias pirmą rugpjūčio pusę.

2011 m. rugpjūčio 17 d. Teliakovskio užutėkis liūdnai pagarsėjo Rusijos žiniasklaidoje, nes jame 25 metų programuotojas iš Vladivostoko Denisas Udovenka buvo užpultas nežinomos rūšies ryklio ir prarado plaštakas.

## Nuorodos
Sostinės muchafaza

**Sostinės muchafaza** () – viena iš 5 Bahreino muchafazų. Yra Bahreino salos šiaurinėje dalyje ir apima šalies sostinę Manamą bei jos priemiesčius.

Sostinės muchafaza yra antra pagal gyventojų skaičių muchafaza šalyje. Daugumą jos gyventojų sudaro ne Bahreino piliečiai.

Muchafaza apima buvusių 3 savivaldybių teritorijas:
* Manama
* Ras Rumanas
* dalis Džidhafso
Vidurinė muchafaza

**Vidurinė muchafaza** () – viena iš 5 Bahreino muchafazų. Yra Bahreino salos šiaurinėje dalyje, taip pat apima Sitros salą.

Vidurinė muchafaza yra daugiausiai gyventojų turinti muchafaza šalyje.

Muchafaza apima buvusių 5 savivaldybių teritorijas:
* Centrinė savivaldybė
* Rifa ir Pietų savivaldybė
* Madinat Isa
* Sitra
* Ajalis
Muharako muchafaza

**Muharako muchafaza** () – viena iš 5 Bahreino muchafazų. Apima Muharako salą bei aplinkines saleles.

Čia yra Bahreino tarptautinis oro uostas ir istorinis Muharako miestas.

Muchafaza sudaryta buvusios Muharako savivaldybės pagrindu.

Svarbiausios gyvenvietės:
* Muharakas
* Deiras
* Aradas
* Kalalis
* Hidas
* Samahidžas
Vienbėgis

**Vienbėgis** () – bėginio tipo transportas, kurio liniją sudaro vieni bėgiai dažniausiai pakelti virš žemės. Vienbėgių sistema dažnai naudojama šalia oro uostų bei kaip lengvesnė metro sistema miestuose.

Pirmoji vienbėgio sistema buvo sukurta Rusijos išradėjo Ivan Elmanov 1820 m. Po metų patentą gavo britas Henry Robinson Palmer. 1879 m. vienbėgių sistema buvo naudojama kariuomenės, tačiau kartais kaip pigų geležinkelį juo naudojosi ir civiliai.

Šiuo metu vieną didžiausių vienbėgių sistemų turi Tokijas. Nuo 1964 m. kasdien juo naudojasi 127 000 keleivių.

Beveik visi šiuolaikiniai vienbėgiai yra varomi elektros variklių, kontaktiniais laidais ar panašiomis elektros padavimo sistemomis. Kartais pasitaiko vienbėgių su dyzeliniais varikliais.

## Šaltiniai
Šiaurės muchafaza

**Šiaurės muchafaza** () – viena iš 5 Bahreino muchafazų. Apima šiaurės vakarinę Bahreino salos dalį, Um an Nasano, Džidos, Um as Sabano salas bei Bahreinui priklausančią Karaliaus Fahdo tilto dalį.

Muchafaza sudaryta iš 5 buvusių savivaldybių:

* Vakarų savivaldybė
* Vidurinė savivaldybė (dalis)
* Šiaurės savivaldybė
* Džidhafsas (dalis)
* Madinat Hamadas

Svarbiausios gyvenvietės:
* Madinat Hamadas
* Džidhafsas
* Saras
* Kuraja
* Budaija
* Karzakanas
* Džasra
* Malikija
* Dar Kulaibas
* Zalakas
* Barbaras
Vieningoji lyga

**VTB vieningoji lyga** () – tarptautinė krepšinio lyga, įkurta 2008 m. Nuo 2014 m. sezono ši lyga yra pagrindinė Rusijos krepšinio lyga. Lyga sukurta norint suburti Rytų ir Šiaurės Europos krepšinio komandas. Lygą remia VTB Bankas.

Įkūrus lygą 2008 m. prie jos prisijungė komandos ne tik iš Rusijos, bet Estijos, Latvijos ir Lietuvos. Vėliau lygą papildė Ukrainos, Kazachstano, Suomijos, Lenkijos, Baltarusijos ir Čekijos komandos. Nuo 2022 m. sezono lygoje yra 10 komandų.

## Nugalėtojai

## Nuorodos
* Oficiali lygos svetainė
*
Enrico Ruggeri

**Enrico Ruggeri** (g. 1957 m. birželio 5 d.) – italų roko dainininkas ir dainų autorius.

Du kartus laimėjo Sanremo muzikos festivalį: 1987 m. su Gianni Morandi ir Umberto Tozzi atliko dainą „Si può dare di più“ (*Jūs galite suteikti daugiau*) ir 1993 metais su daina „Mistero“ (*Paslaptis*). Jis atstovavo Italijai 1993 m. Eurovizijoje su daina „Sole D’Europa“ (*Europos saulė*).

## Diskografija
* 1977 – *Punk*
* 1980 – *Vivo da re*
* 1981 – *Champagne Molotov*
* 1983 – *Polvere*
* 1984 – *Presente*
* 1985 – *Tutto scorre*
* 1986 – *Difesa francese*
* 1986 – *Enrico VIII*
* 1987 – *Vai Rrouge!*
* 1988 – *La parola ai testimoni*
* 1989 – *Contatti*
* 1990 – *Il falco e il gabbiano*
* 1991 – *Peter Pan*
* 1993 – *La giostra della memoria*
* 1994 – *Oggetti smarriti*
* 1996 – *Fango e stelle*
* 1997 – *Domani è un altro giorno*
* 1999 – *La gente con alma* (ispanų kalba)
* 1999 – *L’isola dei tesori*
* 2000 – *L’uomo che vola*
* 2001 – *La vie en Rouge* (double live)
* 2003 – *Gli occhi del musicista*
* 2004 – *Punk prima di te*
* 2005 – *Amore e guerra*
* 2006 – *Cuore, muscoli e cervello* (triple)
* 2007 – *Il regalo di Natale*
* 2008 – *Rock show*
* 2009 – *All in – L’ultima follia di Enrico Ruggeri*
* 2009 – *Il regalo di Natale*
* 2010 – *La ruota*

## Nuorodos

* Enrico Ruggeri IMDB svetainėje

|-
Pietų muchafaza

**Pietų muchafaza** () – viena iš 5 Bahreino muchafazų. Apima pietinę Bahreino salos dalį bei Havaro salas. Tai didžiausia, bet mažiausiai gyventojų turinti šalies muchafaza. Didžiąją jos dalį užima dykumos.

Muchafaza sudaryta iš 3 buvusių savivaldybių:

* Vakarų savivaldybė (dalis)
* Rifa ir Pietų savivaldybė (dalis)
* Havaro salos

Svarbiausios gyvenvietės:
* Avalis
* Askaras
* Džavas
* Duras
* Amaras
* Rumaita
* Mamtala
* Vasmija
Pasakų parkas

**Pasakų parkas** – miesto parkas, esantis Vilniaus vakarinėje dalyje, Karoliniškėse ir Lazdynuose, prie PC RIMI , Karoliniškių muzikos mokyklos.

Stovi skulptūros, simbolizuojančios pasakų ir mitologinius personažus. Stotelėje „Pasakų parkas“, įrengtoje Loretos Asanavičiūtės gatvėje, stoja troleibusai (Nr. 1, 3 ir 9).

## Istorija
1986 m. įkurtas, 1987 m. gegužės 26 d. atidarytas.

Autorius – kraštovaizdžio architektas Romualdas Jurgilis.
Įrengus parką, buvo pakeistas ankstesnis prie parko esančios stotelės pavadinimas („Žiedas“) į „Pasakų parkas“.

1987 m. papuoštas medinėmis pasakų motyvų bei mitologinėmis statulomis. Parkas pretendavo tapti viena pagrindinių miesto žaliųjų oazių.

Praėjus keletui metų po nepriklausomybės atkūrimo, parkas tapo apleistas, buvo prišiukšlintas, vandalai suniokojo medines parko dekoracijas. Jame suvešėjo neprižiūrima žaluma, įsikūrė benamiai. Jis tapo nesaugia vieta: vaikų pamėgtame parke buvo įvykdytas ne vienas sunkus nusikaltimas, siautėjo net maniakas. Bendradarbiaujant su policijos komisariatu, vienu metu parke budėjo raitoji policija. Savivaldybės pagalba buvo atnaujinti suoliukai, kortų mėgėjams buvo įrengta stoginė.
 
2003 m. Mokytojų namų direktorė Zita Žepnickienė, tuometinė Karoliniškių seniūnė Danutė Bekintienė, Lazdynų seniūnas Algis Strelčiūnas ir Vilniaus savivaldybės atstovai Pasakų parke įgyvendino iniciatyvą „Atgaivinkime Pasakų parką!“. Jos metu buvo surinktos ir išvežtos tonos šiukšlių, išretinti medžiai, sutvarkyti suoliukai, šiukšliadėžės, laiptai, iššluotas parkas.

2004 m. Pasakų parke Karoliniškių seniūnija surengė Joninių šventę bei koncertą. Jame pasirodė ir Stasys Povilaitis.

2005–2008 m. paskutinį gegužės sekmadienį Pasakų parke vykdavo tradicinė sekmadienio šventė.

2013 m. UAB „Vilniaus vandenys“ kirto medžius, tvarkydami plotus, esančius nuotekų tinklų apsaugos zonose.

## Galerija

Pasaku parkas, Vilnius.jpg|Medinis ratas
Pasakų Park 2012 01.JPG
Pasakų Park 2012 02.JPG
Pasakų Park 2012 03.JPG
Pasakų Park 2012 04.JPG
Pasakų Park 2012 05.JPG
Pasakų Park 2012 06.JPG
Pasakų Park 2012 07.JPG
Pasakų Park 2012 08.JPG
Pasakų Park 2012 09.JPG
Pasakų Park 2012 10.JPG
Pasakų Park 2012 11.JPG
Pasakų Park 2012 12.JPG


## Šaltiniai

## Nuorodos

* Parkas (Wikimapia)
Popierinės tvenkinys

**Popierinės tvenkinys** – tvenkinys pietinėje Prienų dalyje,  kairiajame Nemuno krante, susidaręs pastačius užtvanką per Drubengio upelį. Užtvanka praeina F. Vaitkaus gatvė.

Tvenkinys yra Nemuno mažųjų intakų (su Nemunu) baseine, 0,24 km atstumu nuo Drubengio žiočių, jo hidrologinis nr. 10050160.Tvenkinio ilgis iš vakarų į rytus - 0,16 km, plotis - iki 0,08 km. Altitudė 54,9 m. Pietvakarinis krantas aukštas. Į pietvakarius stūkso Prienų šilas. 

## Popieriaus dirbtuvės

Tvenkinys gavęs Popierinės vardą, nes čia būta malūno ir popieriaus dirbtuvių, vienų seniausių ir stambiausių popierių gaminusių įmonių to meto Lietuvoje. Nėra žinomi dirbtuvių statybos metai, bet aišku, kad 1701 m. švedų antpuolio metu buvo sudegintas vandens malūnas bei popieriaus gamybos įmonė. Vėliau kunigaikščio Sapiegos iniciatyva įmonė buvo atkurta. Jo kvietimu vokietis G. Thierbachas patobulino popieriaus gamybos technologijas.

Popieriaus masė buvo pilstoma ir presuojama rankomis, popieriaus lakštuose įspaudžiamas vandenženklis – Sapiegų herbas su užrašu „*Prienai. G. Thierbach*“. Drubengio upelio tvenkinyje buvo pūdomi, paskui malami skudurai. Iš jų buvo gaminamas aukštos kokybės popierius. 1822 m. įmonėje stovėjo 22 mašinos, dirbo daugiau kaip 20 meistrų ir pameistrių, gamintas baltas ir spalvotas bei vyniojamasis popierius, kartonas. Gaminiai buvo vežami į Maskvą, Varšuvą, Peterburgą. Vėliau dirbtuvės sunyko, pralaimėjusios konkurencinę kovą moderniau įrengtiems Naujosios Vilnios ir Kučkuriškių popieriaus fabrikams. Vėliau čia buvo malūnas, vilnų karšykla.

## Šaltiniai

## Nuorodos

* Popierinės tvenkinys ''Gamtos kataloge''
* Sąrašas:Lietuvos tvenkiniai
Juodieji kalnai

**Juodieji kalnai** () – neaukštas kalnagūbris Tolimuosiuose Rytuose, sudarantis natūralią ribą tarp Rusijos Chasano rajono (Primorės kraštas) ir KLR.. Šiaurėje pereina į Borisovo plynaukštę (*Борисовское плато*, anksčiau vadintą *Šufanio plynaukšte*). Juodieji kalnai yra dalis Rytų Mandžiūrijos kalnų sistemos.

## Geografija
Pagrindinis Juodųjų kalnų kalnagūbris eina lygiagrečiai Japonijos jūros pakrantei, iš šiaurės į pietus.. Didžiausias aukščiausio taško aukštis yra 996 m virš jūros lygio – kalnas Vysotnaja (*Высотная*), santykinis aukštis 300–600 m. Vakaruose, Kinijos pusėje kalnagūbrį riboja Chunčiunche upės (upės Tumanaja baseinas) slėnis. Už šio slėnio stūkso aukštesnis Panlinio kalnagūvris. Primorėje žemi kalnynai kaitaliojasi kalvynais (sopkos). Tarp kalnų Bolšaja Tigrovaja ('Didysis Tigro') ir Luna ('Mėnulis', 919 m) yra Rusijos pasienio užkarda Verchniaja (*Верхняя* 'Viršutinė'). Vienoje iš Juodųjų kalnų atšakų yra draustinis Kedrovaja Padė (*Кедровая Падь* 'Kedrų klonis').

## Klimatas, flora ir fauna
Rytiniuose ir pietrytiniuose Juodųjų kalnų šlaituose klimatas musoninis. Čia upių slėniai gerai drėkinami. Upės trumpos, bet gausios, jose dažni poplūdžiai. Dėl šių upių aktyvios sąnašinės veiklos jūros pakrantėje suformuota plati, iki 10 km pločio, žemuma, suklota iš kalnų dūlėjimo produktų. Virš lygumos paviršiaus, nusėto gausiais ežerais, limanais ir senvagėmis, stūkso kalnai likuonys. Žinomiausias toks kalnas yra Karvelių uola (*Голубиный утёс*; 180 m aukščio)

Kalnagūbrio šlaitams būdingas subtropinių ir vidutinės juostos floros ir faunos mišinys. Čia gerai išsilaikę reliktinės juodųjų kėnių plačialapės taigos reliktiniai masyvai, nors vyrauja ąžuolynai. Ties Zanadvorovkos kaimu Nikolajus Drozdovas nufilmavo dokumentinį filmą apie Juodųjų kalnų gamtą (apie apyrubę Tigrovaja padė (*Тигровая падь* 'Tigrų klonis').

## Įdomybės
Upių Didžioji Abrikosovka (*Большая Абрикосовка*) ir Mažoji Abrikosovka (*Малая Абрикосовка*) santakoje yra apyrubė Abrikosovaja padė (*Абрикосовая падь* 'Abrikosų klonis'), kurioje aptinkamos net trys gegučių rūšys: azijinė gegutė (*Versiculus horsfieldi*), plačiasparnė gegutė (*Hierococcyx fugax*) ir indinė gegutė (*Cuculus micropterus*)

## Nuorodos
Vysotnaja

**Vysotnaja** () – aukščiausia Juodųjų kalnų viršūnė (996 m), aukščiausias Rusijos-Kinijos valstybės sienos tarp Mongolijos ir Korėjos taškas. Yra ant vandenskyros tarp Narvos ir Chunčiunhė upių. Apaugusi plačialapiais miškais, virš 600 m aukščio – mišriaisiais miškais. Matyti iš Petro Didžiojo įlankos.
Narva (upė Primorėje)

**Narva** (), *Sidimis* (, iki 1972 m.) – upė pietinėje Primorės krašto (Rusija) dalyje. 

Upė teka Chasano rajone (Primorės kraštas). Ištakos – kalno Vysotnaja papėdėje, įteka į Narvos užutėkio vakarinę dalį (tai Amūro įlankos pietvakarinė dalis).  

Upės ilgis – 36 km, baseino plotas – 340 km².

Vasarą upėje dažni poplūdžiai, kuriuos dažniausiai sukelia ilgi smarkūs lietūs. 

## Nuorodos
Deep Zone Project

**„Deep Zone Project“** – bulgarų house/electro grupė, suformuota 1998 m. Grupė labiausiai žinoma dėl dalyvavimo su DJ Balthazar, kai jie atstovavo Bulgarijai 2008 m. „Eurovizijos“ dainų konkurse su daina „DJ, Take Me Away“. Grupė iki šiol išleido šešis albumus bei laimėjo daug Bulgarijos ir tarptautinių apdovanojimų. Iki 2011 m. pradžios grupės vokalistė buvo Joana Dragneva, kuri vėliau pradėjo solinę karjerą, naująja vokaliste tapo Nadia Petrova.

## Diskografija

### Albumai
* 2002: *Ela Izgrei*
* 2003: *Blizam v tebe*
* 2006: *Ledeno kafe*
* 2008: *DJ, Take Me Away*
* 2010: *Dance Energy*
* 2014: *Niama NE*

### Singlai
* 2002: *Ela Izgrei*
* 2003: *Caffeine-free*
* 2007: *DJ, Take Me Away* (Deep Zone ir Balthazar)
* 2009: *Lyatoto Dojde*
* 2010: *Play*
* 2012: *I Love My Dj*
* 2013: *Made For Loving You-edin Za Drug*
* 2013: *Nikoi Drug* (su Krisko)
* 2013: *Niama Ne* (su Bobo)

## Nuorodos

* Oficiali svetainė

|-
Cindy & Bert

**Cindy & Bert** – vokiečių šlagerio vokalinis duetas, kurį sudarė Jutta Gusenberger (g. 1948 m. sausio 26 d.) ir Norbert Berger (1945 m. rugsėjo 12 d. – 2012 m. liepos 14 d.). Duetas populiarus buvo XX a. 8-ajį dešimtmetį, kai dalyvavo 1974 m. Eurovizijoje.

## Diskografija
* Jeder braucht jeden
* Komm gib mir mehr
* Zwei Menschen und ein Weg
* Die Lieder unserer Welt
* Sie und er – er und sie
* Unsere größten Erfolge
* Die Musik ist schuld daran
* Wenn die Rosen erblühen in Malaga
* Musik am Abend
* Weihnachtsplatte und Schöne Ferien (su Peter Rubin ir Freddy Breck)
* Wie es euch gefällt
* Addio mia bella musica
* Rosen aus Rhodos
* Darling
* Träume
* Traumboy-Party

## Nuorodos
* Dueto Cindy & Bert istorija (vokiečių k.)

|-
Apyrubė

**Apyrubė** – vietovės dalis, ryškiai besiskirianti nuo likusios vietovės. Tai gali būti miškas laukuose, pelkė miške, taip pat vietovės dalis, kuri yra riba, skirianti kažką į dalis. 

Kartais apyrubėmis vadina ir apleistus gyvenamuosius punktus, nors tai formaliai nėra teisinga. Bet tokiam gyvenamajam punktui sunykus, o jo buvusiai teritorijai pakitus, kad ji skirtųsi nuo aplinkinės vietovės, ši teritorija taptų apyrube. 

Fizinėje geografijoje apyrubė yra morfologinis geografinio kraštovaizdžio elementas, esantis suderinta facijų sistema, sujungta bendrų fizikogeografinių procesų ir egzistuojančių vienoje reljefo mezoformoje vienalyčiame substrate. 

Neretai žemėlapiuose terminas *apyrubė* () naudojamas kartu su toponimu, jų junginiu žymimos tam tikros teritorijos (paprastai nedidelės, nuo kelių iki keliasdešimt kilometrų skersmens), turinčios vietinių gyventojų naudojamą pavadinimą. Tokia praktika paplitusi Kazachijoje, Uzbekijoje ir Turkmėnijoje.

## Geosisteminiai apyrubės ypatumai

Apyrubės aiškiai pasireiškia raižytame reljefe, kur pakaitomis išsidėsčiusios iškilos („teigiamos“) ir įdubos („neigiamos“) mezoreljefo formos – pvz., kalvos ir daubos, kalvynai ir kloniai. 

Apyrubė yra svarbi tarpinė pakopa geosisteminėje hierarchijoje tarp facijų ir kraštovaizdžių. Atliekant vietovės kraštovaizdinę lauko nuotrauką paprastai dirbama su apyrubėmis. 

## Taip pat skaitykite

* Dubravos rezervatinė apyrubė

## Išnašos
Miško apsauga

**Miškų apsauga** – miško ir jo išteklių saugojimas nuo neteisėtų veiksmų (savavališko miško kirtimo, miško naudojimo tvarkos pažeidimų, miško išteklių grobstymo, miško teršimo, šiukšlinimo, miško padegimo, naminių gyvulių daromos žalos), taip pat nuo žvėrių daromos žalos, gaisrų, ligų, kenkėjų ir kitų stichinių nelaimių, miško dirvožemio ir medžių mechaninių pažeidimų. Miško apsauga yra neatskiriama nuo ūkinės veiklos miškuose.
Viena aktualiausių miško apsaugos problemų yra miško apsauga nuo gaisrų.

## Miško apsauga nuo kenkėjų
Lietuvoje yra patvirtinta Valstybinė miškų sanitarinės apsaugos programa.
Dažniausiai pasitaikę kenkėjai ir ligos: netikrasis eglinis skydamaris, žievėgraužis tipografas, pušinis straubliukas, šakninė pintainė. Liemenų kenkėjų židinių prevencijai išdėstomi  vabzdžiagaudžiai medžiai (dispenseriai). Miškuose pašalinami  kenkėjų apnikti medžiai. Saugant želdinius, iškasamos duobelės, grioveliai pušiniam straubliukui gaudyti. Medelių apsaugai nuo
žvėrių naudojami repelentai, aptveriami plotai tvora arba medeliai apsaugomi individualiomis apsaugomis. Šakninės pinties profilaktikai spygliuočių kelmai apdorojami karbamido skiediniu, sodinami šakninei pinčiai atsparūs želdiniai.

## Miško apsauga nuo gaisrų
Lietuvoje veikia Valstybinė miškų priešgaisrinės apsaugos programa.
Panaudojant ES lėšas, pagal Lietuvos kaimo plėtros 2007-2013 m. programos priemonę „Miškininkystės potencialo atkūrimas ir prevencinių priemonių įdiegimas“ buvo  įdiegta automatinė miško gaisrų stebėjimo sistema, įrengti  stebėjimo bokštai su vaizdo kameromis.

## Šaltiniai